**Ministru kabineta noteikumu projekta ,,****Grozījumi Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts paredz precizēt Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem” noteikto finansējumu, sasniedzamos rezultatīvos rādītājus, atbalstāmās darbības kā arī atbalsta izsniegšanas nosacījumus. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots pēc Ekonomikas ministrijas iniciatīvas saskaņā ar Attīstības finanšu institūcijas likuma 12. panta ceturto daļu un [Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma](http://likumi.lv/ta/id/) [20. pant](http://likumi.lv/ta/id/#p20)a 14. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar šo Noteikumu projektu tiek veikti tālāk minētie grozījumi 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem” (turpmāk – Noteikumi).   1. **Pieejamā finansējuma izmaiņas**   Šobrīd Noteikumos paredzamais kopējais 3.1.1.4. pasākumam "Mikrokreditēšana un aizdevumi uzsācējiem" (turpmāk – 3.1.1.4.pasākums) pieejamais Eiropas Reģionālās attīstības fonda (turpmāk – ERAF) finansējums ir 4 milj. *euro*.  Noteikumu projekts paredz **palielināt 3.1.1.4.pasākumam pieejamo finansējumu par 1 000 000 *euro*** ERAF finansējuma, lai nodrošinātu efektīvu Eiropas Savienības (turpmāk – ES) fondu līdzekļu izmantošanu, piedāvājot tirgus attīstības tendencēm atbilstošus produktus. Finansējumu plānots pārdalīt no darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.1. pasākuma "Aizdevumu garantijas" (turpmāk – 3.1.1.1. pasākums) finansējuma pieejamībai **inovatīviem komersantiem** (sīkāku aprakstu skatīt 6.punktā).  Uzņēmumiem, kuru pamatdarbība saistīta ar inovatīvu produktu vai pakalpojumu izstrādi viens no šķēršļiem papildus nepietiekama nodrošinājumam vai finanšu plūsmai, lai saņemtu komercbankas aizdevumu to agrīnās attīstības stadijās, ir paaugstinātais risks, kas saistīts ar inovatīva produkta izstrādi, taču ne visās stadijās iespējams piesaistīt finansējumu riska kapitāla veidā. Identificēts, ka šajā segmentā pastāv tirgus nepilnība un šobrīd akciju sabiedrība Attīstības finanšu institūcija “Altum” (turpmāk - sabiedrība “Altum”) šāda veida aizdevumu esošās programmas ietvaros nepiedāvā, taču uzņēmumiem produktu izstrādei un attīstībai šāda veida aizdevumi būtu nepieciešami, līdz ar to Ekonomikas ministrija starta programmas ietvaros vēlas veicināt aizdevumu izsniegšanu augstāka riska inovatīviem uzņēmumiem pilotprojekta veidā un, izstrādājot ES fondu 2021.-2027.gada plānošanas perioda programmas, ņemtu vēra pilotprojekta rezultātus (vairāk informāciju skatīt 5.punktā).   1. **Snieguma rezultātu precizēšana**   Noteikumu 8.punktā ir noteikti snieguma rezultāti, kas jāsasniedz 3.1.1.4.pasākuma ietvaros līdz 2023. gada 31. decembrim.  Noteikumu projekts paredz precizēt rādītāju “atbalstīto saimnieciskās darbības veicēju skaits”, pamatojoties uz faktiski sasniegto rādītāja vērtību uz 30.09.2019., jo:   * 3.1.1.4.pasākuma īstenošana ir praktiski noslēgusies, * pieejamā finansējuma palielinājumam par 1 milj. *euro* inovatīvajiem komersantiem nav būtiska ietekme uz rādītāja vērtību.  1. **Atbalstāmo darbību precizēšana**   Noteikumu 11.punktā ir noteiktas darbības un nozares, kurām nepiešķir atbalstu 3.1.1.4.pasākuma ietvaros.  Noteikumu 11.8. un 11.11.apakšpunktos noteikto ierobežojumu mērķis ir nepieļaut atbalsta sniegšanu darījumiem, kas saistīti ar nekustamā īpašuma pārdošanu un pirkšanu, dzīvojamo ēku, tirdzniecības centru vai mazumtirdzniecībai pielāgotu nekustamā īpašuma izveidi, pielāgošanu u.c. attīstības darbībām, bet to neierobežot attiecībā uz atbalsta sniegšanu darījumiem, lai finansētu nekustamā īpašuma attīstīšanas projektus, kuru ietvaros tiek atbalstīta modernu, drošu, energoefektīvu un atbilstošas telpu izveide gan ražošanas uzņēmumiem, gan pakalpojumu sniedzējiem, kas ir ļoti būtisks faktors šo nozaru saimnieciskās darbības veicēju attīstībai. Turklāt, ņemot vērā, ka pašreizējā banku kreditēšanas politika ir nogaidoša lieliem ieguldījumiem ražošanas un pakalpojumu sniegšanas telpu renovācijā un jaunbūvē.  Ņemot vērā, ka  NACE 2. red. L sadaļā "Operācijas ar nekustamo īpašumu" (turpmāk – L sadaļa) ir grupas, kuru ietvaros, veicot darbības, nekustamais īpašums paliek saimnieciskās darbības veicēja īpašumā un tas tajā veic ar savu saimniecisko darbību saistītas darbības, Ekonomikas ministrijas ieskatā šobrīd noteiktajiem ierobežojumiem ir jānosaka izņēmumi, salāgojot tos ar citām atbalsta programmām, lai nodrošinātu vienādu pieeju finanšu instrumentu programmās.  Noteikumu projekts paredz atspoguļot skaidrāk šo normu, lai izvairītos no interpretācijas pārpratumiem. **Ekonomikas ministrijas ieskatā joprojām ir jāatbalsta telpu un būvju attīstība un pieejamība komersantiem, izslēdzot dzīvojamo ēku, tirdzniecības centru un mazumtirdzniecības vajadzībām pielāgotu telpu (būvju) būvi un attīstību.**  Būvju un telpu klasifikācija ir atbilstoša Ministru kabineta 2018. gada 12. jūnija noteikumos Nr. 326 "Būvju klasifikācijas noteikumi" pielikumā "Būvju klasifikācijai noteiktajai klasifikācijai, izņemot 11. kodu "Dzīvojamās mājas". Attiecīgi, ir atļauts atbalstīt tādu būvju un telpu finansēšanu, piemēram, kā biroja telpas, sporta, ēdināšanas, izklaides, ražošanas u.c. telpas.   1. **Ierobežojumi starta aizdevuma pretendentiem**   Noteikumu 27., 28. un 30.punkts ierobežo aizdevumiem pieteikties saimnieciskās darbības veicējus, kuru īpašniekiem ir dalība citos uzņēmumos, kā arī, ja aizdevuma pretendentiem īpašnieki vairāk kā 25% ir saimnieciskās darbības veicēji. Šādi ir ierobežota aizdevumu izsniegšana uzņēmumiem, kuros ir veiktas riska kapitāla investīcijas, kā arī ir īpaši vērtējami gadījumi, kad esoša uzņēmuma īpašnieks veido jaunu uzņēmumu.  Sākotnēji, izstrādājot valsts atbalsta nosacījumus mikro un starta aizdevumiem, ierosinājums iekļaut šos ierobežojumus bija, jo noteikumu izstrādes laikā bija iebildumi no iesaistītajām personām, ka pēc mikro un starta aizdevumiem būs liels pieprasījums un īpaši no esošiem uzņēmumiem, kuri dibinās meitas uzņēmumus un pretendēs uz atbalstu, tādējādi samazinot iespējas finansējumu saņemt mērķa grupai pēc būtības – saimnieciskās darbības uzsācējiem.  Minētais ierobežojums noteikumos tika iekļauts kā nacionāls ierobežojums, uzskatot, ka pastāv iepriekš minētie riski. Šādi ierobežojumi neizriet no regulu vai citu normatīvo aktu prasībām. Papildus 2015.gadā, kad tika izstrādāti Noteikumi, Latvijā nebija akcelerācijas fondi, tikai daži uzņēmumi bija saņēmuši akcelerācijas un riska kapitāla finansējumu ārvalstīs, biznesu eņģeļu kustība veidojās, līdz ar to nebija aptverts un novērtēts, kā šis ierobežojums varētu ietekmēt uzņēmumus, kuriem ir kapitāla investīcijas.  Īstenojot atbalsta programmu, četru gadu laikā sabiedrības “Altum” praksē redzams, ka esošie uzņēmumi kā *spin-off* uzņēmumi atbilstoši Noteikumu 28.3.punktam citā nozarē piesakās reti (daži gadījumā gadā).  Tāpat arī četru gadu laikā ir mainījusies starta uzņēmumu vide Latvijā un Eiropā. Arvien vairāk ir biznesa uzsācēji, kuru kapitāldaļas pieder citiem uzņēmumiem vai fondiem. Tas raksturīgs īpaši tehnoloģiju uzņēmumiem, kuriem darbības uzsākšanai nepieciešamas lielākas kapitāla investīcijas.  Ekonomikas ministrija šādu uzņēmumu attīstībai nodrošina no ES struktūrfondiem finansētas programmas akcelerācijas un riska kapitāla ieguldījumiem. Investoru finansējums, lielākoties, tiek izmantots uzņēmuma darbības sākotnējā fāzē, kad tiek izstrādāts produkts un uzņēmumam vēl nav stabila naudas plūsma, attiecīgi nav iespējams saņemt aizdevumu un maksāt pamatsummas un procentu maksājumus. Par kapitāla investīcijām investori saņem līdz pat 49% no kapitāla daļām.  Situācijā, kad uzņēmumā ir ieguldīts kapitāla finansējums un tālākai attīstībai nepieciešams aizņemtais finansējums, atbilstoši pašreizējai Noteikumu redakcijai šādi uzņēmumi tiek nepamatoti ierobežoti. Tie nevar pieteikties starta aizdevumiem, bet citu finansējumu vēl nevar saņemt zemā nodrošinājuma, kredītvēstures dēļ.  Pašreizējā Noteikumu norma ierobežo saņemt aizdevumus saimnieciskās darbības veicējus, kas saņēmuši atbalstu saskaņā ar *Jaunuzņēmumu darbības atbalsta likumu*, akcelerācijas, riska kapitāla investīcijas citās Ekonomikas ministrijas administrētajās aktivitātēs.  Ņemot vēra minētos argumentus un to, ka šādus ierobežojumus nenosaka ne valsts atbalsta regulējums, ne ES fondu regulējums, Ekonomikas ministrijas ieskatā Noteikumu norma nepamatoti ierobežo atbalsta saņemšanu esošajā tirgus situācijā un kavē jaunu uzņēmumu attīstību. Turklāt, jāņem vērā, ka mikro un starta aizdevumi ir atmaksājams atbalsts nevis grants un pirms aizdevuma izsniegšanas sabiedrība “Altum” izvērtē atbalsta pretendenta dzīvotspēju un attiecīgi piesaista nodrošinājumu.  Ar Noteikumu projektu tiek samazināts administratīvs šķērslis, kas daļai no Latvijas biznesa uzsācējiem, ierobežoja iespēju saņemt aizņēmumu. Minēto nosacījumu atcelšana minimāli ietekmēs jaunu aizdevumu izsniegšanas apjomus, taču veicinās aizdevumu plašāku pieejamību.   1. **Starta aizdevumi augstāka riska projektiem**   Ekonomikas ministrija starta aizdevumu programmas ietvaros (MK noteikumu nr.328 III.nodaļa) (turpmāk – starta programma) vēlas veicināt aizdevumu izsniegšanu augstāka riska inovatīviem uzņēmumiem un projektiem, kuriem pašreiz sabiedrībai “Altum” nodrošinātā riska seguma ietvaros aizdevumus nevar izsniegt nepietiekamas pašu dalības vai īpaši nodrošinājuma dēļ. Minētā problēma ir īpaši aktuāla mazajiem IKT nozares saimnieciskās darbības veicējiem aizdevumiem virs 25 000 EUR, jo aizdevumus virs 25 000 EUR izsniedz ar nodrošinājumu vai retos gadījumos ar Eiropas Investīciju fonda (turpmāk – EIF) COSME garantiju. Tādēļ starta aizdevumu programmai novirzīts papildus finansējums augstāka riska starta aizdevuma pilotprojekta ieviešanai (turpmāk – pilotprojekts). Pilotprojekts MK noteikumu nr.328 izpratnē nav jauns aizdevumu veids vai atbalsta nosacījumi, bet atsevišķs finansējuma avots un uzskaite minētajiem projektiem. Atbilstoši programmas rādītāju novērtējumam šādiem visu publisko finansējumu sabiedrība “Altum” izmantos aizdevumu izsniegšanai un nepiesaistīts papildus likviditātes finansējumu.  Šādi aizdevumi atbilst MK noteikumu nr.328 III. Nodaļas “Starta aizdevumi” nosacījumiem, tādēļ nav nepieciešams veikt grozījumus atbalsta piešķiršanas nosacījumos, taču, lai atbalsta noteikumos būtu skaidri redams, ka atbalsts ir pieejams tostarp augsta riska inovatīviem komersantiem ar augstu izaugsmes potenciālu, Noteikumu projekts paredz precizēt 26.punkta redakciju.. Precīzi apakšprodukta nosacījumi atbilstoši programmas rādītāju novērtējumam tiks noteikti starta programmas biznesa plānā, kuru sabiedrība “Altum” saskaņo ar Ekonomikas ministriju un Centrālā finanšu līgumu aģentūru.  Ja būs zemāks pieprasījums pēc šāda veida aizdevumiem kā prognozēts, sabiedrība “Altum” novirzīto finansējumu izmantos starta aizdevumu izsniegšanai atbilstoši pašreizējiem programmas rādītāju novērtējumam kredītriska aprēķiniem (aizdevums bez nodrošinājuma līdz 25 000 EUR), neveicot atkārtotus grozījumus Noteikumos.  Pilotprojekta ietvaros plānots finansēt aizdevumus augsta riska, agrīnās stadijas uzņēmumiem ar augstas izaugsmes potenciālu izstrādātu *(pre-validated)* produktu ieviešanai tirgū, kad uzņēmumam nav nodrošinājums un nav pieejams investoru finansējums. Tipiskākie finansēšanas piemēri būs t.s. *bridge financing* pirms vai starp dažādām investīciju fāzēm vai līdzfinansējums investoru (biznesu eņģeļi u.c.) finansējumiem, ES finansētiem projektiem (piemēram, Horizon2020), kuriem pašreiz sabiedrība “Altum” atsaka starta aizdevuma piešķiršanu nepietiekama nodrošinājuma dēļ. Pilotprojekta mērķis ir attīstīt inovatīvus uzņēmumus ar augstas izaugsmes potenciālu, ieviest pilotprojektu šādu uzņēmumu finansēšanai, ieviest *start-up* uzņēmumu finansēšanas metodes un gatavoties ES fondu 2021.-2027.gada periodam inovatīvo uzņēmumu atbalsta sniegšanai finanšu instrumentu veidā.  Pilotprojekta ietvaros plānots finansēt uzņēmumus, kuriem jau ir izstrādāts produkts un ir apgrozījums vai ir noslēgti līgumi par produkta pārdošanu, galvenokārt, ārvalstīs. Tipisks aizdevuma pretendents iepriekš minēto darbību veikšanai pirms sabiedrības “Altum” aizdevuma būs saņēmis akcelerācijas, riska kapitāla, investora finansējumu vai citu ieguldījumu, būs veiktas prezentācijas investoriem, finansētājiem, kā arī uzņēmumam būs izstrādāta attīstības stratēģija produkta ieviešanai un darbības paplašināšanai ārvalstu tirgū/eksportam 2-4 gadu laikā vai investoru piesaistei. Būtisks nosacījums šādu projektu finansēšanai ir izstrādāti pārdošanas rīki un īpašnieka reputācija.  Lai ieviestu apakšproduktu, nepieciešamas izmaiņas aizdevumu pieteikumos norādāmajai informācijai, jo bieži uzņēmuma produkts tirgū vēl neeksistē, bet finanšu aprēķini balstīti un pieņēmumiem, prezentācijām investoriem, potenciālo klientu produkcijas testiem, nevis uz vēsturiskiem datiem balstītām prognozēm. Līdz ar to ERAF administratīvās izmaksas plānots novirzīt arī inovatīvo aizdevumu metodikas izstrādei *(innovation accounting, innovation management)* un ieviešanai, izmantojot citu finanšu institūciju līdzīgu finansēšanas pieredzi.  Atšķirībā no pašreizējiem starta aizdevumu piešķiršanas nosacījumiem, pilotprojektā būs:   * samazinātas nodrošinājuma prasības. Pašreiz sabiedrība “Altum” mikro saimnieciskās darbības veicējiem aizdevumus līdz 25 000 EUR var izsniegt bez nodrošinājuma, izmantojot Eiropas Investīciju fonda (turpmāk - EIF) *EaSI* garantiju (<https://www.altum.lv/lv/pakalpojumi/es-investiciju-plans/easi-garantijas-mikro-uznemumiem/>). Aizdevumi bez nodrošinājuma ir nepieciešami arī mazajiem uzņēmumiem, kā arī īpaši IKT nozares aizņēmējiem virs 25 000 EUR, ja ar aizdevuma līdzekļiem netiek iegādāti pamatlīdzekļi. Aizdevumu izsniegšanai bez nodrošinājuma virs 25 000 eur sabiedrība “Altum” ir noslēgusi līgumu ar EIF par COSME garantiju (<https://www.altum.lv/lv/pakalpojumi/es-investiciju-plans/cosme-garantija-maziem-un-videjiem-uznemumiem/>), taču ar COSME garantija 50% un ierobežotās garantijas likmi aizdevumu bez nodrošinājuma virs 25 000 EUR iespējams izsniegt tikai atsevišķos gadījumos (esoša naudas plūsma, darbojas 4-5 gadus, aktīvu vērtējums utt.) vai atsevišķos gadījumos, kad garantēti piegāžu līgumi vai citi riskus mazinoši faktori. Apakšprodukta programmas rādītāju novērtējumam paredzēts, ka aizdevumus arī virs 25 000 Eur varēs izsniegt bez nodrošinājuma; * pamatsummas atmaksas uzsākšanu būs iespējams atlikt uz garāku termiņu. Standarta prakse aizdevuma atmaksu ir atlikt projekta īstenošanas laikā. Apakšproduktam paredzētais finansējums ļaus aizdevuma pamatsummas atmaksas uzsākšanu atsevišķos gadījumos atlikt uz garāku termiņu, piemēram, līdz pasūtījuma realizācijai vai piegādes līguma noslēgšanai; * samazinātas pašu dalības prasības. Saskaņā ar MK noteikumu 34.punktu: *Ja starta aizdevuma summa (atkārtota aizdevuma gadījumā – starta aizdevumu kopsumma) ir lielāka par 7000 euro, saimnieciskās darbības veicējs nodrošina līdzfinansējumu sava biznesa projekta īstenošanai vismaz 10 % apmērā no pieteikumā paredzētās projekta summas*. Minētā ir minimālā līdzfinansējuma summa, taču atkarībā no aizdevuma nozares un projekta riska tā var sasniegt līdz 30%, īpaši IKT nozarēs, kur bieži aizņēmējiem ir salīdzinoši maz pamatlīdzekļi. Minēto nodrošinājuma apmēru nav iespējams nodrošināt saimnieciskās darbības uzsācējiem, tādēļ publiskais finansējums ļaus samazināt nepieciešamā līdzfinansējuma apmēru līdz MK noteikumos noteiktajam minimālajam apmēram.   Šādiem aizdevumiem arī augstāka būs aizdevuma procentu likme, kas atsevišķos gadījumos pārsniegs arī 10%. Sabiedrība “Altum” varēs finansēt arī ārvalstu uzņēmumu filiāles Latvijā.  Pilotprojektā plānots finansēt līdz 10 projektiem gadā. Augstā riska dēļ vairāk kā 50% aizdevumu pieteikumu tiks noraidīti, bet sagaidāmie zaudējumi var sasniegt sēklas, akcelerācijas investīciju līmeni (zaudējumus segs publiskais finansējums). Lai dalītu riskus, sabiedrība “Altum” izvērtēs iespēju piesaistīt Eiropas Investīciju fonda *COSME LGF Digitalisation Pilot pretgarantiju*.  Pilotprojekts plānots tirgus nepilnībai, kurā bankas, t.sk. sabiedrība “Altum” nav gatavas finansēt projektu zemā nodrošinājuma un nepietiekamas kredītvēstures dēļ, bet riska kapitāla investīcijas vēl nav lietderīgi veikt zemās uzņēmuma vērtības dēļ vai arī uzņēmums attīstās starp dažādām investīciju fāzēm, savukārt, biznesa eņģeļu investīcijas Latvijā šādiem uzņēmumiem pieejamas mazākā apjomā.  Pilotprojekta rezultātus Ekonomikas ministrija izmantos 2021.-2027.gada ES fondu plānošanas perioda programmu izstrādei, kad plānots būtiski palielināt atbalstu inovatīviem uzņēmumiem finanšu instrumentu veidā.  Plānotie grozījumi neietekmēs personas, kuras jau ir saņēmušas atbalstu, līdz ar to grozījumi ir saskaņā ar tiesiskās paļāvības principu. Turklāt plānotie grozījumi ir labvēlīgi potenciālajiem atbalsta saņēmējiem un tie paredz atvieglot atbalsta saņemšanas nosacījumus kā arī paredz, ka atbalstu varēs saņemt plašāks atbalsta saņēmēju loks.  Noteikumu 7.1.punkts nosaka, ka atbilstības periodā vadības izmaksas tiek segtas no programmas ietvaros paredzētā finansējuma. Lai nodrošinātu, ka inovatīvajiem aizdevumiem pieejamais ERAF finansējums 1 milj. EUR varētu tikt izmantots pilnā apmērā aizdevumu izsniegšanai, noteikumu projekts paredz papildināt noteikumus ar 7.3.punktu, nosakot, ka, sākot no 2020.gada 1.jūlija Altum pārvaldības izmaksu segšanai tiek izmantots šā pasākuma ietvaros atmaksātais publiskais finansējums – klientu maksājumi no aizdevumiem, kuri piešķirti sākot no 2020.gada 1.jūlija.  Aizdevumu izsniegšana no Noteikumu 5.1. punktā paredzētā ERAF finansējuma (Noteikumu 5.1.punkta finansējums) ir noslēgusies, no 2020.gada 1.jūlija no ERAF finansējuma tiks īstenots tikai minētais pilotprojekts.  Lai skaidrāk noteiktu atbalsta saņemšanas kritērijus programmas ietvaros, Noteikumu projekts paredz papildināt Noteikumu 16.punktu.   1. **Atbalsta apvienošanas nosacījumu precizēšana**   Šobrīd Noteikumu 41.punkts nosaka, ka atbalstu, ko sniedz Noteikumu ietvaros drīkst apvienot ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs apvienošanas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā.  Lai nodrošinātos, ka atbalsta apvienošanas gadījumā sabiedrības Altum ir pārliecinājusies par kumulācijas normu korektu izpildi, Noteikumu projekts paredz papildināt minēto Noteikuma normu, nosakot, ka saimnieciskās darbības veicējs līdz ar pieteikumu atbalsta saņemšanai sniedz sabiedrībai Altum visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu.  Pamatojoties uz sniegto informāciju, sabiedrība Altum būs iespēja izvērtēt, vai tiek korekti izpildīti visi piemērojamie komercdarbības atbalsta regulējuma nosacījumi. |
| 3. | Projekta izstrādē iesaistītās institūcijas | Ekonomikas ministrija un akciju sabiedrība “Attīstības finanšu institūcija Altum” |
| 4. | Cita informācija | Nav |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Līdz ar šī Noteikumu projekta virzību, būs nepieciešami grozījumi 2010.gada 26.oktobra MK noteikumos Nr. 997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” – grozījumu attiecībā uz pieejamo finansējumu; |
| 2. | Atbildīgā institūcija | Ekonomikas ministrija |
| 3. | Cita informācija | Noteikumu projekts tiek virzīts apstiprināšanai Ministru kabinetā pēc 2020.gada 16.jūnija MK noteikumu Nr. 383 “Noteikumi par garantijām saimnieciskās darbības veicējiem konkurētspējas uzlabošanai” apstiprināšanas, kuri paredz izteikt jaunā redakcijā 2010.gada 26.oktobra MK noteikumus Nr. 997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas 2013.gada 18.decembra Komisijas regulas (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam prasības |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta, ievietojot projektu Ekonomikas ministrijas un Ministru kabineta mājas lapā sabiedriskajai apspriešanai. |
| 2. | Sabiedrības līdzdalība projekta izstrādē | 1. Noteikumu projekts 2020.gada 13.janvārī tika elektroniski nosūtīts saskaņošanai Latvijas Finanšu nozares asociācijai 2. 2019.gada 18.decembrī Noteikumu projekts tika ievietots Ekonomikas ministrijas mājas lapā sabiedriskajai apspriešanai: un Ministru kabineta mājas lapā: <https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Saņemts atzinums bez iebildumiem no Latvijas Finanšu nozares asociācijas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju ietvaros. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E.Valantis

Tetere, 67013044

[Dita.Tetere@em.gov.lv](mailto:Dita.Tetere@em.gov.lv)